Kart S-Bahn Berlin
Jernbanenettet i Berlin 1897.
Underjordisk S-banestasjon Potsdamer Platz
Overjordisk S-banestasjon Wittenau
Tog mellom Yorckstraße og Berlin Südkreuz Foto: Lienhard Schulz 
Stasjonen Wuhlheide. Foto: Andreas Steinhoff 
S-Bahn-stasjonen Westkreuz Foto: Dieter Brügmann 
**Berlins forstadsbaner** (***S-Bahn***) er Tysklands eldste forstadsbane. Sammen med Berlins undergrunnsbane (*U-Bahn*), Berlins sporvei og busser utgjør de Berlins offentlige transportsystem. De består av 166 stasjoner, og har et totalt nett på 329,3 km.

Historie
--------

Berlin hadde siden 1882 dampdrevne forstadstog som kjørte på Berliner Stadt- og Ringbahn, samt egne skinner, adskilt fra fjerntogene. Etter mange års forarbeider ble den første elektriske strekningen, Stettiner Bahnhof–Bernau, åpnet 8. august 1924. Den 1. desember 1930 ble Berlins Stadtbahn, Ringbahn og forstadstog forent under betegnelsen S-Bahn.

Berlins forstadsbaner ble drevet av Deutsche Reichsbahn (DR). Etter andre verdenskrig ble hele S-banenettet drevet av DDRs Deutsche Reichsbahn, befolkningen i Vest-Berlin boikottet S-banen etter at Berlinmuren ble reist i 1961.

I Øst-Berlin ble derimot banen det viktigste fremkomstmiddelet. Den ble utbygget med flere strekninger:

* 1962 til Flughafen Schönefeld
* 1976 til 1982 til Marzahn
* 1984 til 1985 til Hohenschönhausen og Wartenberg

I september 1980 planla Deutsche Reichsbahn å legge ned mye av sin virksomhet på Vest-Berlins nett, ettersom boikotten hadde ført til sterkt redusert trafikk. Dette førte til en streik blant de ansatte, men den ble resultatløs, og de fleste strekningene ble innstilt. Den 9. januar 1984 overtok Berliner Verkehrsgesellschaft (BVG) på oppdrag fra (Vest-)Berlins senat å drive forstadsnettet i Vest-Berlin. Til å begynne med ble bare strekningene Anhalter Bahnhof–Lichtenrade og Friedrichstraße–Charlottenburg drevet (tilsammen 21 km). Etter gjenåpningen av strekningen Frohnau og Wannsee økte trafikktallene igjen sterkt i Vest-Berlin. På oppdrag fra BVG ble det bygget nye tog, som idag brukes på Berlins forstadsbanenett.

Etter murens fall ble det gjort store anstrengelser for å få hele det gamle rutenettet i Vest-Berlin igang igjen. Siden 1995 har hele nettet vært drevet av Deutsche Bahns datterselskap S-Bahn Berlin GmbH. Idag[*når?*] består det av 16 linjer, og det kjøres moderne strømskinne-likestrømsvogner, som nylig helt erstattet enkelte vogner fra 1920- og 1930-tallet som fremdeles var i drift.

Linjer
------

*Linjenett per 17. februar 2019.*

| Linje | Strekning | Stasjoner | km | Beferdede strekninger |
| --- | --- | --- | --- | --- |
| S1 | Oranienburg ↔ Wannsee | 35 | 51,7 | Nordbanen, Stettiner Bahn, Nord-syd-tunnelen, Wannseebanen |
| S2 | Bernau ↔ Blankenfelde | 28 | 46,370 | Stettiner Bahn, Nord-syd-tunnelen, Dresdner Bahn |
| S25 | Hennigsdorf ↔ Teltow Stadt | 27 | 40,073 | Kremmenbanen, Nord-syd-tunnelen, Anhalt forstadsbane |
| S26 | Waidmannslust ↔ Teltow Stadt | 23 | 30,4 | Nordbanen, Nord-syd-tunnelen, Anhalt forstadsbane |
| S3 | Spandau ↔ Erkner | 303 | 44,6 | Spandau forstadsbane, Wetzlarer Bahn, Stadtbahn, Schlesienbanen |
| S41 | Gesundbrunnen - Südkreuz - Gesundbrunnen | 28 | 37,107 | Ringbanen (med klokka) |
| S42 | Gesundbrunnen - Südkreuz - Gesundbrunnen | 28 | 37,107 | Ringbanen (mot klokka) |
| S45 | Südkreuz ↔ Flughafen Berlin-Schönefeld | 12 | 21,8 | Ringbanen, Baumschulenweg–Neukölln, Görlitzer Bahn, Ytre godsring |
| S46 | Westend ↔ Königs Wusterhausen | 23 | 40,835 | Ringbanen, Baumschulenweg–Neukölln, Görlitzer Bahn |
| S47 | Hermannstraße ↔ Spindlersfeld | 7 | 15,093 | Ringbanen, Baumschulenweg–Neukölln, Görlitzer Bahn, Grenbane Schöneweide–Spindlersfeld |
| S5 | Westkreuz ↔ Strausberg Nord | 30 | 48,8 | Wetzlarer Bahn, Stadtbahn, Østbanen, Strausberg–Strausberg Nord |
| S7 | Potsdam ↔ Ahrensfelde | 29 | 47,4 | Wannseebanen, Wetzlarer Bahn, Stadtbahn, Østbanen, Ytre ringbane, Wriezenbanen |
| S75 | Ostbahnhof ↔ Wartenberg | 10 |  | Stadtbahn, Østbanen, Ytre ringbane |
| S8 | Birkenwerder ↔ Grünau ↔ (Zeuthen) | 24 | 53,431 | Nordbanen, Ytre ringbane, Stettiner Bahn, Ringbanen, Görlitzer Bahn |
| S85 | Pankow ↔ Schöneweide ↔ (Grünau) | 16 | 23,8 | Nordbanen, Ringbanen, Görlitzer Bahn |
| S9 | Spandau ↔ Flughafen Berlin-Schönefeld | 28 | 40,7 | Spandau forstadsbane, Wetzlarer Bahn, Stadtbahn, Ringbanen, Görlitzer Bahn, Ytre godsring |

Eksterne lenker
---------------

* (fr) Offisielt nettsted Rediger på Wikidata

* (en) S-Bahn Berlin – kategori av bilder, video eller lyd på Commons Rediger på Wikidata

* (en) Berlin S-Bahn – galleri av bilder, video eller lyd på Commons Rediger på Wikidata
* S-Bahn Berlin GmbH
* Historische S-Bahn e.V.
* Geschichten rund um die Berliner S-Bahn
* Linien, Fahrzeuge und Daten rund um die Berliner S-Bahn, von Ralf Müller
* Eine private Seite zum Berliner Nah- und Fernverkehr
* Führungen auf stillgelegten Berliner S-Bahnstrecken

| * v
* d
* r
Berlins kollektivtransport |
| --- |
| Berlins flagg | 
* Undergrunnsbane (*U-Bahn*)
* Forstadsbaner (*S-Bahn*)
* Sporvogner (*Straßenbahn*)
* Fergeforbindelser (*Fähre*)

 | Tysklands flagg |

|  |  |
| --- | --- |
| Oppslagsverk/autoritetsdata | GND
 |

Portal: Tyskland